CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2931)
  + [Valencià](/va/acuerdo/2931)






Selector de idioma

Leer

* [Español](/es/acuerdo/2931)
* [Valencià](/va/acuerdo/2931)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS

Data d'aprovació
:   18/07/2014

Data de publicació
:   23/07/2014

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2931.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2931)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2931)
  + [Compartir acuerdo en 

    X](https://twitter.com/intent/tweet?via=UA_Universidad&text=CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS&url=https://www.boua.ua.es/va/acuerdo/2931)

**Títol:** CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 18 de juliol de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 18 DE JULIOL DE 2014, VA APROVAR PER MAJORIA ELS

CRITERIS PER A LA IMPLANTACIÓ I CONTINUÏTAT DE TITULACIONS OFICIALS DE MÀSTERS UNIVERSITARIS

Segons estableix l'art. 10 del Reial Decret 1393/2007, els ensenyaments de màster tenen com a finalitat que l'alumnat adquirisca una formació avançada, de caràcter especialitzat o multidisciplinari, orientada a l'especialització acadèmica o professional, així com a promoure la iniciació en activitats de recerca.

D'altra banda, les titulacions de màster oficial estan subjectes a processos de verificació i autorització per a la seua implantació, i a processos de seguiment i renovació de l'acreditació perquè puguen seguir impartint-se.

En aquest sentit, és convenient realitzar una reflexió sobre el mapa de titulacions de màsters universitaris de què disposa la nostra Universitat amb l'objecte fonamental de garantir una formació de qualitat i coordinada en els tres cicles: grau, màster i doctorat en tots els camps del coneixement, que permeta donar resposta a la demanda social, cultural, artística, professional i investigadora. L'oferta de títols de postgrau de la Universitat d'Alacant ha de caracteritzar-se per criteris de qualitat i de sostenibilitat d’acord amb els objectius formatius, científics i socials d'una institució pública.

Aquests criteris podran ser objecte de modificació d'acord amb les normatives estatals i/o autonòmiques, o de conformitat amb les disposicions que en matèria d'estudis de màster oficial poguera determinar la Universitat d'Alacant.

S'estableixen a continuació en relació amb la implantació de nous màsters i la continuïtat dels quals es troben ja implantats, els següents criteris:

Article 1.- Del nombre d'estudiants

1.- El nombre mínim previst d'estudiants de nou ingrés que ha de tenir un màster per a la seua implantació és de 15. No s'aprovarà cap memòria de màster universitari per a la seua posterior verificació i autorització per a la seua implantació amb un nombre inferior d'estudiants de nou ingrés.

2.- Perquè el màster puga seguir impartint-se haurà de tenir una mitjana de 15 estudiants en els tres primers cursos acadèmics d'implantació. Perquè continue impartint-se s'haurà de mantenir almenys aquesta mitjana de matrícula en els períodes de cada tres cursos acadèmics posteriors.

3. Els màsters universitaris que ja es troben implantats quan aquest document s'aprove, perquè continuen impartint-se, hauran de mantenir almenys la mitjana de 15 estudiants matriculats en els últims tres cursos acadèmics. Per a aquesta mitjana es considerarà com a tercer any d'implantació el curs acadèmic 2014-2015. No obstant això, en cas de no aconseguir-se aquesta mitjana, el màster podrà impartir-se durant el curs acadèmic 2015-2016 per a adoptar mesures que permeten ajustar-lo als criteris anteriors.

Aquest criteri haurà de complir-se igualment en períodes successius de tres anys.

4.- Si el criteri exposat en els dos punts anteriors no es complira, el màster deixaria d'impartir-se. En qualsevol cas es garantiran les condicions necessàries perquè l'alumnat puga finalitzar aquests estudis.

Sense perjudici de la norma de permanència que siga aplicable, l'alumnat podrà matricular-se amb dret a examen els dos cursos acadèmics següents a l'extinció del corresponent pla d'estudis.

El vicerectorat amb competències de postgrau realitzarà els tràmits pertinents per a procedir a l'extinció de la titulació.

5.- En el cas de màsters interuniversitaris i màsters impartits en col·laboració amb altres institucions que la Universitat d'Alacant considere estratègiques, es considerarà el que arreplega el conveni. En qualsevol cas, si el nombre total d'estudiants matriculats en el màster és inferior a 15 com a mitjana en els últims 3 anys no es considerarà a l'efecte de reconeixement com a càrrega docent, la impartida pel professorat de la Universitat d'Alacant.

Article 2.- De la participació del professorat en els màsters universitaris

1.- La participació dels departaments o àrees de coneixement en els títols de màster no excedirà, amb caràcter general, el 15% de la seua càrrega docent finançable en els estudis de grau implantats, així com en els corresponents a llicenciatura, diplomatura, arquitectura, arquitectura tècnica, enginyeria i enginyeria tècnica fins a la seua extinció.

2.- Es podrà considerar una participació major dels departaments o àrees a la indicada en el punt anterior, quan aquests tinguen un excés de capacitat docent computable únicament a PDI amb vinculació permanent.

3.- La participació dels departaments o àrees de coneixement en els títols de màster no podrà suposar, en cap cas, la promoció i consolidació del professorat.

4.- En el cas de màsters interuniversitaris, els criteris de participació del professorat de la UA seran idèntics als considerats en els punts anteriors.

5.- La participació de professorat d'altres universitats espanyoles o estrangeres, requerirà el consentiment previ de la universitat de procedència i de la Universitat d'Alacant, i no suposarà en cap cas el reconeixement per part de la UA, sinó per part de la Universitat de procedència.

Disposició final. Entrada en vigor. Aquesta normativa, una vegada publicada en el Butlletí Oficial de la Universitat d'Alacant, serà aplicable des del curs acadèmic 2014-2015.





[Carretera Sant Vicent del Raspeig s/n  
03322 Sant Vicent del Raspeig - Alacant  
 Tel. 52 492 3571 - Fax 06 153 4740](https://www.google.es/maps/@54.753731,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12322&trk=tyah&trkInfo=tarId%2Y9354977272091%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)